## KISKŐRÖS VÁROS POLGÁRMESTERE

## ELŐTERJESZTÉS

(sürgőséggel a Képviselő-testület 2018. december 19-i ülésére)

**Tárgy: A 145/2018. SZ. kÉPVISELŐ-TESTÜLETI HATÁROZAT MÓDOSÍTÁSA**

A Képviselő-testület a 2018. december 19-i ülésén a 145/2018. számú Képviselő-testületi határozatban döntött a 2019. évre vonatkozó szociális jellegű közfoglalkoztatási járási startmunka program indításáról. A szükséges adatok és mellékletek feltöltésre kerültek a megfelelő internetes felületre. A Bács-Kiskun Megyei Kormányhivatal Kiskőrösi Járási Hivatal Foglalkoztatási Osztályának kérése, hogy a Képviselő-testületi határozata összegek nélkül kerüljön elfogadásra. Erre azért van szükség, mert minden egyes módosítással az összegek változnak a programban, a pályázat kidolgozása és egyeztetése jelenleg is folyamatban van, tekintettel arra, hogy a Belügyminisztérium szakembereivel január 25. napján tervegyeztető tárgyalásra kerül még sor.

A Foglalkoztatási Osztály jelezte, hogy elegendő ha egyelőre a Képviselő-testület döntése a 2019. évre tervezett szociális jellegű közfoglalkoztatási járási startmunka program indítására és megvalósítására vonatkozik.

A fentiek figyelembevételével javaslom, hogy a Képviselő- testület a határozat-tervezetben foglaltak szerint döntsön.

**Kiskőrös, 2018. január 10.**

**Domonyi László**

 **polgármester**

### HATÁROZAT-TERVEZET

A Képviselő-testület a „Pályázat benyújtása a Belügyminisztérium által meghirdetett 2019. évre vonatkozó közfoglalkoztatási programra” tárgyú 145/2018. számú Képviselő-testületi határozatának 1. és a 2. pontját az alábbiak szerint módosítja:

„1. egyetért a 2019. évre tervezett szociális jellegű közfoglalkoztatási járási startmunka program indításával és megvalósításával.

1. biztosítja a szükséges saját forrást az Önkormányzat 2019. évre tervezett közfoglalkoztatási programjának megvalósulásához.”

**Felelős:**               polgármester

**Határidő:** azonnal

*Ennek megfelelően a 145/2018. sz. Képviselő- testületi határozat a módosításokkal egységes szerkezetben, a következőket tartalmazza:*

**145/2018. sz. Képv. test. hat.**

Pályázat benyújtása a Belügyminisztérium által meghirdetett 2019. évre vonatkozó közfoglalkoztatási programra

**HATÁROZAT**

A Képviselő-testület

1. egyetért a 2019. évre tervezett szociális jellegű közfoglalkoztatási járási startmunka program indításával és megvalósításával.
2. biztosítja a szükséges saját forrást az Önkormányzat 2019. évre tervezett közfoglalkoztatási programjának megvalósulásához.
3. felkéri a polgármestert, hogy a Város 2019. évi költségvetéséről szóló rendeletét a fentiek figyelembevételével terjessze elő.
4. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedésre.

**Felelős:** polgármester

**Határidő:** azonnal